Hράκλειο 9 Φεβρουαρίου 2023

**ΔΕΛΤΙΟ ΤΥΠΟΥ**

**Διοργάνωση Ημερίδας**

**«Η καινοτομία στην Κρήτη και οι φορείς που τη στηρίζουν 4.0»**

**Παρασκευή 17 Φεβρουαρίου 2023, 12:00**

Για τέταρτη συνεχόμενη χρονιά, διεξάγεται η Ημερίδα με θέμα: **«Η καινοτομία στην Κρήτη και οι φορείς που τη στηρίζουν 4.0»**, δια ζώσης, την Παρασκευή 17 Φεβρουαρίου 2023 ώρα 12:00, στο Επιμελητήριο Ηρακλείου (αίθουσα Καστελλάκη).

Η Ημερίδα χαρτογραφεί την καινοτομία στην Κρήτη απαντώντας σε βασικά ερωτήματα: Τι σημαίνει καινοτομία στη Κρήτη σήμερα; Ποιους αφορά; Ποιους κλάδους της οικονομίας αγγίζει; Ποιοι φορείς στηρίζουν την προσπάθεια ομάδων και επιχειρήσεων να καινοτομήσουν; Ποια χρηματοδοτικά εργαλεία υπάρχουν; Τι άλλη βοήθεια παρέχεται; Ποια είναι η κατάσταση μετά τη πανδημία και ποιες οι προοπτικές;

Πιο συγκεκριμένα η Ημερίδα θα περιλαμβάνει τα πάνελς:

* Δράσεις Πανεπιστημίων & Ερευνητικών Ιδρυμάτων
* Δίκτυα Μεταφοράς Τεχνολογίας σε Πανεπιστήμια & Ερευνητικά Κέντρα
* Δομές Υποστήριξης Καινοτομίας στα πρώιμα στάδια
* Οι Φορείς Χρηματοδότησης
* Θεσμικοί φορείς υποστήριξης επιχειρηματικότητας
* Ο ρόλος εδραιωμένων επιχειρήσεων στο οικοσύστημα Καινοτομίας
* Τα μεγάλα exits
* Η Δράση Διεθνών Εταιρειών στο Οικοσύστημα της Κρήτης
* Χρηματοδότηση στα αρχικά στάδια
* Τα Funds του Innovation Window
* Τα Funds του Growth
* Η Καινοτομία σε Κάθετους Τομείς
* European Digital Innovation Hubs
* Πρωτοβουλίες Στήριξης της Καινοτομίας και Επιχειρηματικότητας
* Γυναίκες στο Επιχειρείν
* Panel Startups

H εκδήλωση αποτελεί μια δράση του Smart Attica ΕDIH, συνδιοργανώνεται από το πρόγραμμα NBG Business Seeds της Εθνικής Τράπεζας της Ελλάδας, την Περιφέρεια Κρήτης, το Δίκτυο Πράξη του ΙΤΕ, το Επιστημονικό και Τεχνολογικό Πάρκο Κρήτης (ΕΤΕΠ-Κ) του ΙΤΕ, τον οργανισμό Bizrupt, το H2B HUB του Επιμελητηρίου Ηρακλείου, το EDIH SmartHealth, την πρωτοβουλία 4Locals, το Κέντρο Επιχειρηματικότητας και Καινοτομίας (ACEin) του Οικονομικού Πανεπιστημίου Αθηνών, το Κέντρο Αρχιμήδης του Εθνικού Καποδιστριακού Πανεπιστημίου Αθηνών, το Ελληνοαμερικανικό Εμπορικό Επιμελητήριο, την Endeavor Greece, το Uni.fund, το Μetavallon και τη Bayer Ηellas, με την ευγενική υποστήριξη της πλατφόρμα για νεοφυείς επιχειρήσεις [Microsoft for Startups Founders Hub](https://www.microsoft.com/en-us/startups/).

*Η εκδήλωση διεξάγεται στη μνήμη του****Αρτέμη Σαϊτάκη (1954-2021)****, ο οποίος για πολλά χρόνια διετέλεσε Διευθυντής του Επιστημονικού Τεχνολογικού Πάρκου Κρήτης του Ιδρύματος Τεχνολογίας και Έρευνας και συνέδεσε το όνομά του με τη στήριξη και την προώθηση της καινοτομίας και της επιχειρηματικότητας στην Κρήτη.*

Δείτε το πρόγραμμα <https://bit.ly/Innovation-Crete-4>

Η εγγραφή γίνεται ηλεκτρονικά στο παρακάτω link: <https://www.tickettailor.com/events/bizrupt/842112>